open-index/open-wikipedia-markdown huggingface dataset:
Signe Søes

**Signe Søes** (født 8. april 1983) er en dansk orienteringsløper. Hun er europamester i orientering

Signe Søes var i flere sesonger en av verdens beste på mellomdistanse. Hun tok sølv på distansen under Junior-VM i orientering i estiske Põlva i 2003. Som senior lykkes hun best i EM-sammenheng. Det ble sølvmedalje for Søes på mellomdistansen under europamesterskapet i Bulgaria i 2010 ettersom hun kun ble slått av Simone Niggli. I portugisiske Palmela gikk hun helt til topps og ble europamester på mellomdistanse. Det ble også hennes eneste seier i Verdenscupen i orientering. Hun har totalt fire pallplasseringer i verdenscupen.

Signe Søes var med på å vinne orienteringsverdens største klubbstafett, Venla, med sin danske klubb Pan Aarhus. Klubben gikk til topps i 2014. Hun var også med IFK Lidingö på tredjeplasser i 2008 og 2011. 

## Eksterne lenker
*
Dragebåt under Asialekene 2010

**Dragebåt under Asialekene 2010**. Dragebåt var en av flere sporter under de 16. Asialekene som ble arrangert i Guangzhou i Kina. Dragebåtkonkurransene ble avviklet mellom 18. og 20. november 2010. Det var tre øvelser for menn og tre for kvinner. Det var første gangen dragebåt var med på programmet i asialekene. 407 utøvere fra elleve nasjoner deltok og Indonesia ble beste nasjon med tre gullmedaljer foran Kina som også vant tre gull.

## Medaljer

## Eksterne lenker
* 2010 Asian Games Official Website
Jordavgiften 1802

**Jordavgiften 1802** innførte gjennom forordning av 1. oktober 1802 en årlig avgift på faste eiendommer i Norge, bare Finmarkens amt ble unntatt. Avgiften gjaldt både jordeiendommer på landet og bygninger i byene. Samtidig ble en tiendeavgift innført, leilendingsskatten ble forhøyet og en rekke mindre skatter ble opphevet. Jordavgiften skulle utregnes etter eiendommens aktuelle verdi, og en omfattende taksering ble gjennomført i 1803 og 1804 ved kommisjoner, en for hvert fogderi og hver kjøpstad. Eiendommer med lavere verdi enn 150 riksdaler var fritatt. Fogderi­kommisjonene begrunnet sin taksering ved å gi opplysninger om husdyrhold, utsæd, utmark og beliggenhet, omtrent som i et matrikkelforarbeid. Fra byene finnes oppgaver over bygningenes eiere, branntakst og størrelse. Jordavgiften ble forhøyet i 1803, 1806, 1808, 1811 og 1812, og sto ved makt til 1815. Deretter var dens takster halvparten av beregningsgrunnlaget for landskatten. 

For hvert fogderi finnes deliberasjonsprotokoll, kommisjonsprotokoll og oppebørselsregister, noen steder finner man detaljerte opplysninger om hvert  bruk, forøvrig varierer opplysningene fra fogderi til fogderi. Opplysninger om utsæd, avling, husdyrhold og tilliggende herligheter som skog, fiske, kverner eller andre anlegg finnes vanligvis i deliberasjonsprotokollen, men kan også finnes i kommisjonsprotokollen. Oppebørselsregisteret ble ført i Rentekammeret. Den inneholder ikke opplysninger utover det som finnes i de andre protokollene. 

I byene skulle det betales avgift for alle bolighus og hus som ble brukt til produksjon eller lager. Avgiften ble fastsatt på grunnlag av arealet, som ble oppmålt og innført i egne oppmålingsprotokoller. For byene finnes også kommisjonsprotokoller og oppebørselsregistre for bygnings- og tiendeavgiften. Bygningsavgiften gjaldt alle byer og ladesteder, men ikke bergstedene. 

Tiendeavgiften var en avgift på inntekten av tienden, og oppgavene over denne avgiften inneholder ikke opplysninger om enkelteiendommer. For landdistriktene er den dessuten oppgitt amtsvis.

Arkivene etter jordavgiften 1802 finnes i Riksarkivet og de er digitalisert.

## Referanser


## Eksterne lenker
* Jordavgiften 1802 på Digitalarkivet
Friidrett under Asialekene 2010

**Friidrett under Asialekene 2010**. Friidrett var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 21. og 27. november 2010. Det var 47 øvelser, tjuefire for menn og tjuetre for kvinner. 574 utøvere fra 41 nasjoner deltok og Kina ble beste nasjon med tretten gullmedaljer foran India og Brunei med fem hver.

## Medaljer

## Eksterne lenker
* Athletics site of 2010 Asian Games
Hestesport under Asialekene 2010

**Hestesport under Asialekene 2010**. Hestesport var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 14. og 24. november 2010. Det var seks øvelser, individuelt og lagkonkurranse i sprangridning, dressur og feltritt. 92 utøvere fra 16 nasjoner deltok.

## Medaljer

## Eksterne lenker
* Official website
Muscle Shoals (Alabama)

**Muscle Shoals** er den største byen i Colbert County i Alabama i USA. Folketallet var 13 146, jamfør folketellingen i 2010.

I populærkulturen er byen kjent for «Muscle Shoals-lyden» på plateinnspillinger fra blant anna Rick Halls *Fame Studio*. I sangen «Sweet Home Alabama» figurerer Muscle Shoals og omtale av dennes musikkindustri.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Fotball under Asialekene 2010

**Fotball under Asialekene 2010**. Fotball var en av flere sporter under de 16. Asialekene som ble arrangert i Guangzhou i Kina. Fotballturneringene ble avviklet mellom 7. og 25. november 2010. Det var en turnering for menn og en for damer. Tjuefire herrelag og sju damelag deltok. Japan vant begge turneringene.

## Medaljer

## Eksterne lenker
* Official website
Hedda Gabler (italiensk stumfilm)

***Hedda Gabler*** er en italiensk stumfilm fra 1920, regissert av Gero Zambuto og Giovanni Pastrone. Sistnevnte skrev også manus, som er en adapsjon fra Henrik Ibsens skuespill *[[Hedda Gabler]]* fra 1890.

## Handling
Hedda, datteren til en general, har nettopp kommet tilbake til villaen sin i Kristiania etter bryllupsreisen.

Den nye ektemannen hennes heter George Tesman, og er en ung, håpefull og pålitelig akademiker som fortsatte sin forskning i løpet av bryllupsreisen deres. Det blir tydelig i løpet av historien at Hedda aldri har elsket ham.

## Rolleliste
* Italia Almirante Manzini - Hedda Gabler
* Ettore Piergiovanni - Erberto Lovborg
* Oreste Bilancia - Giorgio Tessmann
* Diana D'Amore - Tea
* Vittorio Rossi Pianelli - Brak 
* Letizia Quaranta - Edith
* Léonie Laporte - zia Giulia
* Gabriel Moreau

## Eksterne lenker
*
Wonderful Crazy Night

***Wonderful Crazy Night*** er det 30. studioalbumet til Elton John.

## Sporliste
**Side 1:**
# «Wonderful Crazy Night» - 3.13
# «In the Name of You» - 4.33
# «Claw Hammer» - 4.22
# «Blue Wonderful» - 3.37
# «I've Got 2 Wings» - 4.35

**Side 2:**
# «A Good Heart» - 4.50
# «Looking Up» - 4.06
# «Guilty Pleasure» - 3.38
# «Tambourine» - 4.17
# «The Open Chord» - 4.04

## Eksterne lenker
*
Håndball under Asialekene 2010

**Håndball under Asialekene 2010**. Håndball var en av flere sporter under de 16. Asialekene som ble arrangert i Guangzhou i Kina. Turneringene ble avviklet mellom 13. og 26. november 2010. Det var elleve herrelag og ni damelag som deltok. Kina vant dameturneringen og Sør-Korea vant herreturneringen.

## Medaljer

## Eksterne lenker
* Handball Site of 2010 Asian Games
The Union

***The Union*** kan sikte til:

* *[[The Union (Blind Archery Club)]]*, et album fra 2007
* *[[The Union (Elton John og Leon Russell)]]*, et album fra 2011
Karate under Asialekene 2010

**Karate under Asialekene 2010**. Karate var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 24. og 26. november 2010. Det ble konkurrert i sju klasser for menn og i seks for kvinner. 183 utøvere fra trettifire nasjoner deltok. Alle tapende semifinalister fikk bronsemedaljer.

## Medaljer

## Eksterne lenker
* Official website
Bro (gitar)

:*Se også [[Gitar#Gitarens komponenter|Gitarens komponenter]]*

En **bro** eller **stol** (engelsk: *bridge*) på gitarer har i oppgave å overføre vibrasjonen fra strengene til instrumentets *soundboard*, lokket. På mange instrumenter er derfor strengene festet her, samt en løs eller fast sadel som holder dem i riktig høyde når de føres opp mot halsen.

På stålstrengsgitarer er strengene vanligvis festet med en bropinne/stolpinne, hvor strengen føres ned i hvert sitt hull som går loddrett gjennom broen, og låses med pinnen. På klassiske gitarer vil man oftest finne hull som følger halsens retning, og strengen føres gjennom hullet og rundt festet, og låses i seg selv ved hjelp av strengespennet. Det finnes flere teknikker for å oppnå dette. På el-gitarer føres også strengen gjennom et horisontalt hull, men knytes ikke fordi stålstrengen vil ha en stopper på enden.

På elektriske gitarer er broen oftest av metall, og man finner gjerne i tillegg mekanikk for å heve og senke enkeltstrenger, altså en seksdelt sadel som er en del av broen. Det er i blant også montert en tremoloarm (*whammy bar*), som løfter eller senker broen slik at strengene midlertidig blir mer eller mindre spent, og man får svingninger i frekvensen på tonene. Med denne armen kan man få en vibratoeffekt ved å bevege den hurtig, eller en glissandoeffekt ved å bevege den sakte.

## Referanser
Mabou Mines DollHouse

***Mabou Mines FollHouse*** er en engelskspråklig fransk dramafilm fra 2009, regissert av Lee Breuer. Filmen er løst basert på Henrik Ibsens skuespill *[[Et dukkehjem]]* (1881).

En postmodernistisk, feministisk utgave av Ibsens klassiker, der menn - kortere enn gjennomsnittet - spiller de mannlige rollene og kvinner - høyere enn gjennomsnittet - spiller de kvinnelige rollene.

Den hadde premiere i Frankrike 18. mars 2009.

## Handling
*Nora*, som har vært en pen, forkjælt og beskyttet dukke helt fra barndommen, har nå blitt en bedårende liten lerkefugl. I ektemannen *Torvald*s øyne er *Nora* bestandig lystig og glad.

Hun danser, ler og synger og fyller hjemmet med barnlig glede. Bak den sjarmerende og feminine overflaten skjuler det seg en viljesterk personlighet, som er rede til å ofre alt for kjærligheten. Mer følsom for hjertets krav enn for fornuftig tale klamrer Nora seg til den håpløse drømmen om en gjensidig idyll, som kan overstige sosiale konvensjoner og den etablerte orden. I 1870-tallets Norge, hvor man må være hustru og mor framfor å være kvinne, virker slike forhåpninger som tomme løfter.

Uansett om *Nora*s feil ble begått av kjærlighet, kan ikke *Torvald* tilgi henne den skammen som fra nå av truer familien. Nora, som febrilsk ventet på at *«det vidunderlige»* skulle skje, flykter stillferdig [og] for sin egen helse, noe som ikke ligner henne.

## Rolleliste
*Maude Mitchell - *Nora Helmer*
*Mark Povinelli  - *Torvald Helmer*
*Ricardo Gil  - *Dr. Rank*
*Kristopher Medina - *Nils Krogstad*
*Janet Girardeau - *Kristine Linde*
*Margaret Lancaster  - *Helene*
*Hannah Kritzeck - *Emmy Helmer*
*Keaton Povinelli - *Ivar Helmer*
*Jessica Weinstein - *Anna Maria*
*Ning Yu - *Pianist*
*Eamonn Farrell -*Scenearbeider*
*Ilia Dodd Loomis - *Scenearbeider*
*Henry Louw - *Scenearbeider*
*Christine Parker - *Scenearbeider*
*Meganne George - *Scenearbeider*

## Referanser


## Eksterne lenker
*
Bropinne

:*Se også [[Gitar#Gitarens komponenter|Gitarens komponenter]]


*'Bropinner**, eller **stolpinner*' (engelsk: *bridge pin*) er en [[Kjegle|konisk]] pinne som presses ned i hull i [[Bro (gitar)|broen]] på [[Akustisk gitar|akustiske stålstrengsgitarer]], for å låse fast strengen. Det vanligste er pinner av plast, men fordi festet har innvirkning på lyden fra strengene finnes de også i ulike typer bein. Som standard har de fleste bropinner en utsparing, og denne skal stå i strengens retning. Noen pinner har ikke denne utsparingen og kalles da *unslotted''.

Bropinnene kan med tiden bli løse fordi treverket i broen tørker ut og trekker seg sammen. Det kan da bli nødvendig å sette inn tykkere pinner for at de skal kunne holde strengen festet.

## Referanser


## Eksterne lenker
* Patent US20140311317 (bropinner)
Landhockey under Asialekene 2010

**Landhockey under Asialekene 2010**. Landhockey var en av flere sporter under de 16. Asialekene som ble arrangert i Guangzhou i Kina. Turneringene ble avviklet mellom 13. og 26. november 2010. Det var ti herrelag og sju damelag som deltok og Kina vant dameturneringen og Pakistan herreturneringen.

## Medaljer

## Medaljevinnerne
### Menn

### Kvinner

## Eksterne lenker
* Hockey at the 2010 Asian Games (Guangzhou)
Oversadel

**Oversadelen** (engelsk: *nut*) på et strengeinstrument er det lille tverrstykket mellom halsen og hodet, hvor strengene hviler. Oversadelen har gjerne spor som er filt ut i forhold til strengenes tykkelse, og sporene skal lede strengene inn mot halsen i riktig posisjon og høyde. En oversadel er vanligvis laget av plast eller bein, men det finnes også varianter av metall og granitt. Materialet den er laget av vil ha betydning for klangen.

Noen instrumenter har et 0. bånd i stedet for oversadel.

En annen type oversadel er et løst metallstykke som tres over den eksisterende oversadelen for å løfte strengene. Dette tilbehøret brukes for eksempel hvis man ønsker stor avstand mellom strenger og gripebrett, spesielt for å kunne bruke metoder som *slide*, hvor man ikke bruker båndene for å lage toner, men ønsker en glissandoeffekt som lages ved å gli et rør av metall eller glass langs strengene.

## Referanser
Padling under Asialekene 2010

**Padling under Asialekene 2010**. Padling var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 13. og 26. november 2010. Det var elleve øvelser for menn og fem for kvinner. 178 utøvere fra tjue nasjoner deltok og Kina ble beste nasjon med ni gullmedaljer foran Japan og Usbekistan med tre hver.

## Medaljer

## Eksterne lenker
* Canoeing Slalom Site of 2010 Asian Games 
* Canoeing Sprint Site of 2010 Asian Games
Plekterbrett

Et **plekterbrett** (engelsk: *pickguard*) er en tynn plate, noen ganger pent dekorert, som er plassert nedenfor håndens arbeidsområde på kroppen av strengeinstrumenter. Plekterbrettets rolle er å beskytte instrumentet fra å bli oppskrapet av plekter og negler under spilling, men kan også ha en viktig visuell betydning da det gjerne er formet og dekorert på en måte som gjør et bestemt instrumentmerke lett gjenkjennelig.

## Referanser
Sister Rosetta Tharpe

**Sister Rosetta Tharpe** (født **Rosetta Nubin** 20. mars 1915 i Arkansas, død Philadelphia 9. oktober 1973) var en av 1900-tallets musikalske pionerer. Hun ble kalt *The Godmother of [[Rock and roll|Rock &roll]]*, og er utpekt som inspirasjonskilde av størrelser som Chuck Berry, Little Richard, Elvis Presley og  Johnny Cash. Når Keith Richards peker på Chuck Berry som inspirator, går linjen altså helt tilbake til gospelrockeren Tharpe.

Singer-songwriter Joan Osborne uttalte; *«Listen to her recordings, and you can hear all the building blocks of rock an roll»*.

## Historie
Sister Rosetta Tharpe begynte å opptre som barn, sammen med sin mor Katie Bell Nubin som selv var sanger, mandolinist, og predikant for Church of God in Christ. Fra sin bakgrunn i gospelmusikken beveget hun seg etter hvert over til andre scener, og ble slik den første i sin sjanger som tok det skrittet.

## Ettermæle
Til tross for innflytelsen hun hadde i sin samtid, og på musikken som kom etter henne, er Sister Rosetta Tharpe et nesten glemt navn i våre dager. Etter sin død i 1973 lå hun i mange år i en umerket grav. Først i 2011 ble graven merket, etter en kronerulling initiert av filmskaperen Mike Csaky, som samme år slapp dokumentaren *The Godmother of Rock & Roll: Sister Rosetta Tharpe*.

I 2004 fikk hun også fornyet anerkjennelse, da artister som Bonnie Raitt, Joan Osborne, Janis Ian og flere kom sammen og utga et hyllestalbum.

I 2018 ble hun innvotert i Rock and Roll Hall of Fame i kategorien «Tidlig innflytelse» (Early influences).

## Referanser


## Eksterne lenker
* 
* 
* Sister Rosetta Tharpe: That's All (''live''), nettstedet *YouTube.com*
* Sister Rosetta Tharpe Biography, nettstedet *biography.com*
* Sister Rosetta Tharpe: The Godmother of Rock & Roll , nettstedet *pbs.org*
The Theatre of Social Problems: Henrik Ibsen--Hedda Gabler

***The Theatre of Social Problems: Henrik Ibsen--Hedda Gabler*** er en amerikansk undervisningsfilm fra 1976. Regissør var Philip Hedley. 

Filmen inneholder en forkortet utgave av skuespillet, som med kommentarer har en spilletid på 58 minutter.
## Skuespillere
*Darlene Johnson
*Brian Protheroe
*Rhys McConnochie
*Sam Kelly
*Sarah Stephenson
*Irene Worth (kommentarer)

## Referanser


## Kilder
*''The Theatre of Social Problems: Henrik Ibsen--Hedda Gabler'' på WorldCat
Go under Asialekene 2010

**Go under Asialekene 2010**. Go var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 20. og 26. november 2010. Det ble konkurrert i tre klasser, en lagturnering for kvinner og en for menn og en mixedparturnering. 77 utøvere fra ti nasjoner deltok og Sør-Korea ble beste nasjon, de vant alle tre gullmedaljene.

## Medaljer

## Eksterne lenker
* Official site
Østerelva (Alta)

**Østerelva** (også skrevet *Austerelva*) er ei elv i Alta kommune i Finnmark. Den er ei sideelv til Tverrelva.

Elva har utspring på Repfjellet og renner derfra mot vest og nordvest ned til Storgraset, som er den åpne og skogkledte øvre delen av Østerelvdalen. Nedenfor Østerelvsætra smalner dalen inn til bare noen få hundre meter, og ved Trånga går elva gjennom et kilometerlangt gjel. Østerelva løper sammen med Tverrelva rundt to kilometer øst for tettstedet Tverrelvdalen. I nedre del av vassdraget er en rekke skiferbrudd. Det går vei langs elva opp til samløpet med Tverrfjellbekken.

Tverrelvvassdraget ble vernet mot kraftutbygging i Verneplan I for vassdrag i 1973.

## Referanser
Rugby under Asialekene 2010

**Rugby under Asialekene 2010**. Sjumannsrugby var en av flere sporter under de 16. Asialekene som ble arrangert i Guangzhou i Kina. Turneringene ble avviklet mellom 21. og 23. november 2010. Det var ni herrelag og åtte damelag som deltok i rugbyturneringene. Det var første gangen som kvinner deltok i rugby i asialekene. Kasakhstan vant dameturneringen og Japan vant herreturneringen i sjumannsrugby.

## Medaljer

## Eksterne lenker
* Official Website
Rulleskøyter under Asialekene 2010

**Rulleskøyter under Asialekene 2010**. Rulleskøyter var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 23. og 26. november 2010. Det var ni øvelser og 62 utøvere fra sju nasjoner som deltok. Det var tre hurtigløpsøvelser for menn og tre for kvinner og i kunstløp var det single for menn og for damer samt parløp. Det var første gangen som rulleskøyter var med på programmet i asialekene. Kinesisk Taipei ble beste nasjon med fire gullmedaljer foran Sør-Korea med tre.

## Medaljer

## Eksterne lenker
* Roller sports Site of 2010 Asian Games
Tremoloarm

:*Se også [[Gitar#Gitarens komponenter|Gitarens komponenter]]

*'Tremoloarm*' (engelsk: *whammy bar'') er en hevarm/spak som er festet til broen på elektriske gitarer. Med denne løfter eller senker man broen ørlite, slik at strengene midlertidig blir mer eller mindre spent, og man får svingninger i frekvensen på tonene. Med denne armen kan man slik få en vibratoeffekt ved å bevege den hurtig, eller en glissandoeffekt ved å bevege den sakte.

## Referanser
Sandvolleyball under Asialekene 2010

**Sandvolleyball under Asialekene 2010**. Sandvolleyball var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 15. og 24. november 2010. Det en turnering for damer og en for menn. 90 utøvere fra sytten nasjoner deltok og Kina vant begge turneringene.

## Medaljer

## Eksterne lenker
* Asian Volleyball Confederation
Arne Bakke (forretningsmann)

**Arne Johan Hansen Bakke** (født 17. september 1880 i Sund, død 8. desember 1958) var en norsk forretningsmann og politiker for Høyre.

Arne Bakke var eldste sønn av Hans Gulbrandsen Bakke, som i 1890 kjøpte opp Glesnes handelssted etter at det bergenske kjøpmannsmonopolet kollapset. Hans mor var fra Steinsland og var tett knyttet til haugianer-bevegelsen, som sto sterkt i Sund på denne tiden. 

Bakke tok handelsskole i Bergen og drev fiske i Nordland i sin ungdom, før han i 1901 bygget sin egen sildeskøyte for å fiske med drivgarn sammen med sin kommende svoger. Året etter giftet han seg med Anna Karia Olsdotter Nilsen fra Golten, og sammen fikk de seks barn.

Han overtok farens virksomhet på Glesnes i 1908. Hans yngre bror Ingebrigt Bakke drev i mange år *Bakkes Hermetikkfabrikk* på Steinsland. Foreldrene flyttet til Steinsland da han tok over driften på Glesvær.

Bakke så stort potensial for organisering av sildefiske fra Glesnes og så behov for et skikkelig kaianlegg. Den første steinkaien sto ferdig i 1910, og en enda større i 1924. I tillegg sørget han for å få oppført et større bygg, hvor han selv hadde kontor og hvor det i tillegg ble etablert butikk, bakeri og lager. Etter hvert kom sønnen Hans inn i fiskevirksomheten, og sammen fikk de i 1950 bygget en 88 fots moderne fiskebåt til en kostnad på  kroner. Båten drev sildefiske på vinteren og fiske ved Island om sommeren. Båten var i familiens eie frem til 1971, da Hans Bakke solgte den og kjøpte en enda større fiskebåt.

Bakke startet sin politiske karriere i 1916, som varaordfører i Sund kommune.  Han ble deretter ordfører i to perioder, først fra 1920 til 1925, deretter fra 1929 til 1931. Han sørget for å få bygget skolehus på Glesnes og i Telavåg, og han tegnet skolehusene selv. Han satte også i gang bygging av kommunehus på Steinsland. I perioden 1922 til 1924 møtte han også sporadisk på Stortinget, i Landbrukskomiteen som vararepresentant for Wilhelm Mohr.

I perioden 1931 til 1933 var Bakke formann i *Hordaland, Bergen, Sogn og Fjordane Snurpenotforening*. Fra 1935 til 1946 var han styreformann i *Hordaland brisling- og småsildfiskarlag* og også styreformann i *Brislingfiskernes landslag* fra 1937 til 1945. I 1938 ble han dekorert med sølvmedalje av *Selskabet for de norske Fiskeriers Fremme*.

## Referanser


## Eksterne lenker
*
Hagstrøm (Norge)

:*Se også [[Hagström]]

*'Hagstrøm (Norge)''' var en underavdeling av den svenske gitarprodusenten Hagström. Mer enn 60&nbsp;000 norske Hagström-gitarer ble bygget på en låve på Ammerud utenfor Oslo i perioden 1947 til 1963.

Da det etter 2. verdenskrig var importforbud for mange varer, og vanskeligheter med å få tak i blant annet musikkinstrumenter, flyttet Hagstrøm noe av produksjonen til Norge. Det ble hovedsakelig bygget akustiske gitarer, men også noen mandoliner og kontrabasser.

## Referanser
Roing under Asialekene 2010

**Roing under Asialekene 2010**. Roing var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 14. og 19. november 2010. Det var sju øvelser for menn og sju for kvinner. 201 utøvere fra nitten nasjoner deltok og Kina ble beste nasjon med ti gullmedaljer foran Japan med to.

## Medaljer

## Eksterne lenker
* Rowing Site of 2010 Asian Games
Østerelva

**Østerelva** kan vise til:

*Østerelva (Fredrikstad) – østre løp av Glommas munning i Fredrikstad kommune i Østfold
*Østerelva (Alta) – ei elv i Alta kommune i Finnmark

## Se også
*Austerelva
Erik Fløan

**Erik Fløan** (født 1993) er politisk journalist i *[[Trønder-Avisa]]*, og kommer fra Stjørdal i Trøndelag. Han er tidligere høyrepolitiker, og arbeider (pr. 2024) som seniorrådgiver for næringspolitikk og kommunikasjon i Allskog (et samvirkeforetak eid av – skogeiere i det nordenfjelske Norge).

## Bakgrunn
Fløan ble født den 18. februar 1993 i Levanger. Han vokste opp like ved slektsgården Østre Fløan på Skatval i Stjørdal, og er tippoldebarn av bondepolitikeren Johan L. Fløan.

Han har gått på Ole Vig videregående skole og studert statsvitenskap og historie ved NTNU. Han har arbeidet i blant annet skogeiersamvirket og næringslivets organisasjoner. Han har vært bidragsyter på Wikipedia på bokmål og riksmål siden 2006, og ble i 2026 tildelt prisen for *Årets wikipedianer* for 2025 av Wikimedia Norge.

## Politikk
Fløan var leder i Nord-Trøndelag Unge Høyre 2009–2012 og direktevalgt medlem av Unge Høyres landsstyre 2012–2014. Fløan har vært medlem av Nord-Trøndelag fylkesting, senere Trøndelag fylkesting, 2011–2019. Han ledet partiets fylkestingsgruppe i Nord-Trøndelag 2015–2017. Han var Høyres 2. vararepresentant til Stortinget fra Nord-Trøndelag 2013–2017 og leder i Stjørdal Høyre 2014–2017. I 2018 ble han rådgiver for Høyres bystyregruppe i Trondheim, en jobb han hadde frem til oktober 2019.

Fra 1. januar 2023 begynte Fløan som seniorrådgiver for næringspolitikk og kommunikasjon i Allskog.

## Referanser


## Eksterne lenker
* 
*
The Frost

***The Frost*** er en spansk-norsk dramafilm fra 2009 regissert av katalanske Ferran Audí. Han skrev også manuset, som er en modernisert versjon av Henrik Ibsens skuespill, *[[Lille Eyolf]]*, fra 1894. Handlingen er strukket lenger enn Ibsens 48 timer. Dessuten er det lagt til et par ekstra karakterer og sidehandlinger. 

Filmen er innspilt både i Spania og i Norge. Den ble i all hovedsak vist på filmfestivaler.

## Forhistorie
Det var skuespilleren Eva Mørkesets vennskap med den katalanske regissøren og skuespilleren Ferran Audí som førte til filmsamarbeidet. De studerte begge ved The Royal Academy of Dramatic Art i London i midten av 1990-årene. Det var ikke før hun besøkte Audí i Barcelona julen 2005 at idéen om en kinofilm ble til. 

Ålesund ble valgt som location fordi Audí ønsket det. Han uttalte dette i et intervju med Dagbladet i 2007:

## Handling
Spedbarnet *Eyolf* triller ned av stellebordet og i gulvet, da foreldrene var mer opptatt av hverandre enn å passe på ham. Han blir en krøpling. I tiårsalderen blir gutten overalt av kamerater til å forsøke å svømme, men han drukner. Stilt ovenfor skyldfølelse klandrer moren og faren hverandre for det som inntraff. Deres felles ulykke tar dem med på en vei gjennom selvransaking og fornektelse. Filmen gir et sterkt bilde av hvordan et barns dødsfall kan påvirke alle forhold mellom ektefellene.

## Rolleliste
* Trond Espen Seim - *Alfred* 
* Aitana Sánchez-Gijón - *Rita*
* Eva Mørkeset - *Asta*
* Raúl: Tristán Ulloa - *Raúl
* [[Bibi Andersson]] - *Rottejomfruen*
* [[Fermí Reixach]] - *Mopsemand''

## Referanser


## Eksterne lenker
*
Sennar (delstat)

**Sennar** eller **Sannar** (arabisk: سنار) er en av Sudans 15 delstater (*wilayat*), beliggende mellom den hvite og Den blå Nil. Befolkningen utgjorde 1.532.085 innbyggere i 2006 på et areal på 37.844&nbsp;km².

Den administrative hovedby er Sennar.

Området består for størstedelens vedkommende av savanne, hvor der drives en del jordbruk, Den store Sennardemningen er anlagt i Blånilel og forsyner vann til irrigasjon i delstaten al-Jazirah nord for Sennar.

## Administrativ inndeling
Delstaten er inndelt i syv *mahaliyya*:

# Abu Hugar 
# Al Dali  
# Al Dinder  
# Al Souki  
# East Sinnar  
# Singa   
# Sinnar

## Referanser
Sikring (mekanisk)

**En sikring** er en mekanisk innretting som hindrer maskineri i skade operatøren eller andre. Normalt vil en sikring koble ut kraftkilden fra maskineriet eller blokkere bevegelige deler. Slike sikringer finnes vanligvis på maskineri som trykkluftbor, våpen, slåmaskiner og andre innrettninger som har en sterk kjemisk eller elektrisk kraftkilde. Noen ganger kan slikt maskineri ha flere former for sikringer, som kombinasjon av jording og sikring på trykkluftbor. Særlig maskiner med høyt omdreiningsmoment, som sirkelsager blir noen ganger utstyrt med sikringer som stopper bevegelige deler.

Sikringen kan være en separat bryter som må vris om eller slås på, eller en del av håndtaket, slik at operatøren må være korrekt posisjon i forhold til maskineriet før det kan startes/avfyres. Et beslektet fenomen er dødmannsknapp, som vil kutte krafttilførselen til maskineri.

## Se også
* Sikring (skytevåpen)

## Referanser
The Scorpion King 4: Quest for Power

***The Scorpion King 4: Quest for Power*** (også kjent som The Scorpion King: The Lost Throne) er en amerikansk eventyrfilm som ble utgitt direkte på video den 6. januar 2015. Dette er den fjerde og siste filmen i The Scorpion King-serien, og fortsetter historien om Mathayus etter hendelsene i *[[The Scorpion King 3: Battle for Redemption]].*

## Sammendrag
Mathayus og hans gode venn Drazen infiltrerer palasset til Skizzura for å finne en urne på ordre fra kong Zakkour av Al-Moraad. I prosessen blir de oppdaget og en kort kamp oppstår, hvor Drazen avslører seg selv som en forræder som arbeider etter ordre fra Skizzura. Mathayus returnerer til kong Zakkour, som forteller ham om en urne som tilhørte en mektig trollmann som en gang skal ha holdt kontroll over hele verden. På oppdrag fra kongen, følger Mathayus etter Drazen til kongedømmet Norvania i de nordlige skoger for å levere en fredsavtale. Drazen gir urnen til sin far, kong Yannick, som knuser den og finner en gull-nøkkel med en inskripsjon skrevet på seg.

Mathayus kommer til Norvania, og blir konfrontert av kongens vakter. Mathayus kan lett slå vaktene i kamp. Men han lar seg bli tatt til fange, slik han kan komme seg inn i kongens slott. I fengsel møter Mathayus en annen fange, Valina Raskov. Hun forteller at hun er av kongelig blod, og Drazen planlegger å ta livet av henne ved en offentlige henrettelse for å bli kvitt konkurrenter til tronen. Drazen torturerer Mathayus, fordi han mistenker at fredsavtalen han kom med bare var et påskudd. Men kong Yannick løslater Mathayus, og inviterer ham til en bankett. Drazen snikmyrder sin far med giftige skorpioner for å legge skylden på Mathayus, og forhindre at traktaten blir underskrevet. Før han dør gir kong Yannick gull-nøkkelen til Mathayus, og Mathayus stikker av sammen med Valina.

Mathayus går til Valinas far, Sorrell Raskov, en eksentrisk vitenskapsmann som er uvillig til å gjeninntre som konge. Han forklarer hvordan nøkkelen kan låse opp ett skjult palass, hvor en verdig mann kan sette seg på en trone og styre hele verden. Drazen dukker opp og tvinger dem til å gi ham nøkkelen. De følger etter ham til en landsby ved foten av ett fjell, hvor Drazen begynner å terrorisere innbyggerne for å finne palasset. Mathayus stjeler nøkkelen, og kommer seg inn i det hemmelige slottet. Etter en intens kamp får Drazen tak i kronen, men han blir dømt uverdig og tronen fryser ham til is. Mathayus, Valina og Sorrell forlater fjellet, forsegler døren, og forteller at tronen bare er et myte. Sorrell blir kronet til konge igjen, men gir den til Valina.

## Rolleliste
* Victor Webster som Mathayus. Scorpion King.
* Ellen Hollman som Valina
* Lou Ferrigno som Skizurra
* Rutger Hauer som kong Zakkour
* Barry Bostwick som Sorrell Raskov
* Will Kemp som Drazen
* Michael Biehn som kong Yannick

## Referanser


## Eksterne lenker
* 
*
Grisefarmen

***Grisefarmen*** (originaltittel: *Fläskfarmen*) er en svensk filmkomedie fra 1986 i regi av Lars Molin. Manuset ble skrevet av Molin og Knut Pettersen. Det er basert på Pettersens roman *Grisefarmen* (*Patienterna* på svensk) fra 1979. I rollene ses blant andre Ingvar Hirdwall, Bo Brundin og Knut Pettersen. Filmen ble produsert for TV. 

Den ble sendt på NRKs Fjernsynsteatret høsten 1986 under tittelen *Grisefarmen*.

## Handling
En gruppe uteliggere får høre snakk om en alkoholikeranstalt som drives av en religiøs stiftelse. De ser en sjanse til å hente seg inn igjen og skriver seg inn på *«vannvogna»*. Det blir imidlertid ikke som de har tenkt seg når pleierne kaster seg over dem for å gi dem terapi. En dag dukker en gal nobelprisvinner opp, kjøper anstalten og skjenker den til de inntatte. Én av pasientene, *Monty*, gjør noe som han lenge har drømt om: Han starter en grisefarm. Én etter én tilfriskner pasientene, mens terapeutene synes at livet er poengløst og begynner å drikke.

Moralen i filmen er at mennesket har rett til å velge sitt eget liv og innebygget i seg en helbredesesmetode, som ofte kolliderer med formyndersamfunnets oppfatning av sykt og sunt.

## Rolleliste

## Referanser


## Eksterne lenker
*
Sjakk under Asialekene 2010

**Sjakk under Asialekene 2010**. Sjakk var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 13. og 26. november 2010. Det ble konkurrert i lynsjakk for menn og for kvinner og lagkonkurranse i klassisk sjakk for menn og for kvinner. Det var andre gangen som sjakk var med på programmet i asialekene. 156 utøvere fra tjuefem nasjoner deltok. Kina ble beste nasjon med tre gullmedaljer foran Usbekistan med en.

## Medaljer

## Eksterne lenker
* Chess Site of 2010 Asian Games
Sportsdans under Asialekene 2010

**Sportsdans under Asialekene 2010**. Sportsdans var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 13. og 14. november 2010. Det ble konkurrert i ti øvelser. Det var første gangen som sportsdans var med på programmet i asialekene. 108 utøvere fra tolv nasjoner deltok og Kina ble beste nasjon, de vant alle ti gullmedaljene.

## Medaljer

## Eksterne lenker
* Dancesport Site of 2010 Asian Games
Seiling under Asialekene 2010

**Seiling under Asialekene 2010**. Seiling var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 14. og 20. november 2010. Det ble konkurrert i seks klasser for menn, fem for kvinner og det var tre åpne klasser. 167 utøvere fra 17 nasjoner deltok og Kina ble beste nasjon med fire gullmedaljer foran India og Thailand og Japan med tre hver.
  
## Medaljer

## Eksterne lenker
* Sailing Site of 2010 Asian Games
Johan Greve

**Johan Greve** (1832–1907) var en norsk teolog og politiker.

Johan Greve var sønn av prost Johan Fritzner Greve. Han tok teologisk eksamen i 1857 og i 1872 ble han sogneprest i Jølster. I 1877 ble han innsatt som prost på samme sted, før han i 1882 dro til Sogndal for å bli sogneprest der. I 1883 ble han også prost i Sogndal.

I likhet med sin far var Johan Greve engasjert i politikken og var ordfører i Sund kommune i 1862 og 1863.

## Referanser
Knud C. Børnes

**Knud Carstensen Børnes** (født 7. desember 1830 på Kleppe, død 19. november 1914) var en norsk politiker.

Han var sønn av lensmann Carsten Lerøy og var fisker og gårdsbruker av yrke. 

Knud C. Børnes var ordfører i Sund kommune i 1860 og 1861.

## Referanser
Busted (musikkalbum)

***Busted*** er studioalbum av det engelske pop-punk-bandet Busted. Det ble utgitt i Storbritannia i september 2002 og nådde andreplass på topplistene i Storbritannia.

## Sporoversikt
Neendakara

**Neendakara** er en landsby i Kollam (distrikt) 9&nbsp;km nord for Kollam i Kerala, India. Det er Kollam-distriktets fiskerihavn. Neendakara ligger 30&nbsp;km nord for Paravur.

Da portugisiske handesmenn slo seg ned i  Kollam (den gang Quilon) tidlig på 1500-tallet, seilte de sine båter gjennom Neenadakara-sundet. På dette stedet finner man i dag Neendakara-broen (Neendakara Bridge), som idag er en del av motorveien National Highway 47. Broen forbinder landsbyen Neendakara med Sakthikulangara på den andre siden av Ashtamudi-innsjøen (Ashtamudi Lake).

På malayalam betyr Neendakara «en lang banke».

Hovedkvarteret til det norsk-indiske fiskeriprosjektet i Kerala lå i Neendakara fra prosjektet ble etablert i 1953 frem til 
1961, da stedet ble overlevert til Keralas regjering. Prosjektet flyttet ti mil lenger nord, til Ernakulam.

## Referanser


## Eksterne lenker
*
Brumundsjøen

**Brumundsjøen** er en innsjø vest for Brumundkampen på Hedmarksvidda, i Hamar og Ringsaker kommuner. Vannet dreneres mot vest via Brumunda til Mjøsa ved Brumunddal.

Innsjøen betegnes som en oligotrof skogsinnsjø i samsvar med naturtilstanden. Sjøen er sammen med myrområdene i sør og nord vernet som Brumundsjøen naturreservat. Her finnes ørret, krøkle og ørekyt.

## Referanser
Kommer du, Elsa?

***Kommer du, Elsa?*** er en norsk dramafilm fra 1944, i regi av Toralf Sandø. Manuset ble skrevet av regissøren og Victor Borg. Det bygger på Borgs skuespill *Kommer du, Elsa?*. I rollene ses blant andre Aase Bye, Erling Drangsholt og Harald Schwenzen.

## Handling
*Leif Rieber* er en berømt dirigent. Han har en ung lovende sønn som spiller fiolin og faren tar ham med som solist i en av sine store konserter. Sønnen har tuberkulose og dør under konserten. Faren klandrer seg selv for sønnens død og tyr til flaska. Senere blir han rammet av ekteskapelige problemer og sykdom.

## Rolleliste
*Aase Bye – *Elsa Rieber, Leif Riebers hustru*
*Erling Drangsholt – *Leif Rieber, musiker*
*Harald Schwenzen – *Øistein Werner, Riebers venn*
*Bjarne Larsen – *Harald Rieber, Elsas og Leif Riebers sønn*
*Liv Blom – *Kari, Haralds venn*
*Oscar Egede-Nissen – *Landstryker*
*Tore Foss – *Smith, doktor, pasient*
*Gunvor Hall – *Fru Kramer, pasient på sanatoriet
*[[Erling Hanson]] – *Bjerke, doktor på sanatoriet*
*[[Alfred Helgeby]] – *Jørgensen, vaktmester på sanatoriet*
*Birger Lødner – *Borgen, doktor*
*[[Gunnar Olram]] – *Professoren, pasient på sanatoriet*
*[[Erna Schøyen]] – *Kristine, hushjelp hos Rieber*
*[[Liv Uchermann Selmer]] – *Frøken Enger*
*[[Einar Vaage]] – *Overlege*
*Aage Wallin – *Konsertmester og fiolinist i Aulaen''

## Referanser


## Eksterne lenker
*
Sepak takraw under Asialekene 2010

**Sepak takraw under Asialekene 2010**. Sepak takraw var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 16. og 27. november 2010. Det var tre øvelser for menn og tre for kvinner og det var 172 utøvere fra ti nasjoner som deltok. Alle tapende semifinalister fikk bronsemedaljer. Thailand ble beste nasjon med fire gullmedaljer foran Myanmar med to.

## Medaljer

## Eksterne lenker
* Official Sepaktakraw Site of 2010 Asian Game
Alt dette – og Island også

***Alt dette – og Island også*** er en nordisk antologifilm fra 1951 regissert av Hampe Faustman og Johan Jacobsen.

Filmen var en nordisk samproduksjon med en felles rammefortelling, hvor handlingen varierer noe mellom de ulike versjonene. Som litterært forelegg hadde man den engelske dramatikeren og skuespilleren Noël Cowards slektskrønike *Cavalcade*. Tolkningen er såpass fri at det kan være vanskelig å se noen likheter med Cowards spirituelle skildring av samfunnsutviklingen i England på begynnelsen av 1900-tallet.

Filmen hadde ulik tittel i de fire produksjonslandene; i Sverige heter den *Kvinnan bakom allt*, på finlandssvensk *Fyra gånger kärlek*, på finsk *Neljä rakkautta*, og i Danmark *Alt dette – og Island med*.

## Innspillingssteder
Innspillingen av filmen skjedde med studiofilming i Centrumsateljéerna Europa Films studio 2 i Stockholm, SF-hallarna i Helsingfors, Filmatelieret Flamingo i Nærum og Botanisk Have i København.

## Roller det svenske avsnittet
(utvalg)
* Sonja Wigert – finsk adelsdame, feiret skjønnhet / Nina Lind, adelsdamens datter, sangerinne og skuespillerinne
* Georg Funkquist – borgermester i Malmö (prologen)
* Bengt Logardt – første adjutant
* Börje Mellvig – andre adjutant
* Gyrd Løfqvist – tredje adjutant
* Sture Lagerwall – Gustaf Dalander, flyoberst, Nina Linds ektemann
* William Markus – Toivo Nurminen, skogsingeniør og arbeidsleder, gjest hos Dalander
* Poul Reichhardt – Axel Poulsen, dosent i botanikk, gjest hos Dalander
* Georg Richter – Finn Borg, meteorolog, gjest hos Dalander
* Bengt Blomgren – Sigurd Thorarinsen, islending
* Stig Johanson – sjåfør/detektiv
* Alexander Baumgarten – detektiv

## Roller i det finske avsnittet
(utvalg)
* Heikki Savolainen – streikeleder
* Aku Korhonen – Onni Halla, sjåfør
* Leo Riuttu – Bokholder
* Veikko Linna – Mäkinen, formann
* Kauko Vuorensola – hjemmebrennerens medhjelper
* Eija Inkeri – Sekretær

## Roller i det danske avsnittet
* Poul Reichhardt – Axel Poulsen, dosent
* Asbjørn Andersen – Tysk politioffiser
* Karl Gustav Ahlefeldt – 1. sabotør
* Kjeld Petersen – 2. sabotør
* Tavs Neiiendam – 3. sabotør
* Søren Weiss – 4. sabotør
* Kjeld Jacobsen – Leif Høst, botaniker, Axel Poulsens kollega
* Louis Miehe-Renard – «Ingeniøren»

## Roller i det norske avsnittet
* Henki Kolstad – Bjørn, assistent til Finn Borg
*Claus Wiese – Stein, assistent til Finn Borg
* Bjarne Bø – kaptein på fjordbåt
* Harald Schwenzen – Halvorsen
* Toralf Sandø – Portier
* Arne Thomas Olsen   
* Jack Fjeldstad     
* Kåre Wicklund

## Referanser


## Eksterne lenker
*
Den nye lægen

***Den nye lægen*** er en norsk sort-hvitt dramafilm fra 1943, i regi av Rasmus Breistein (hans siste spillefilmsregi). Den bygger på Bjarne Viggo Holbæk-Hanssens skuespill *Augurerne*, som hadde premiere på Den Nationale Scene i 1933. Breistein omarbeidet skuespillet til filmmanus. I hovedrollene som de tre doktorene ses Hans Bille, Tryggve Larssen og Jon Lennart Mjøen.

Den hadde premiere 26. desember 1943.

## Handling
Doktor *Ulrick* er en godt likt distriktslege i en mindre by. Han fyller 60 år og gratulasjonene strømmer inn. Foruten ham finnes også den noe forsofne legen *Pallesen* på stedet. *Ulrick* har ordnet at stedet har fått et sykehus og den unge doktor *Bugge* blir ansatt som dets lege. Han har et godt øye til *Ulrick*s datter *Rigmor*, som også er begeistret for ham. Sykehuset skal innvies samme dag som *Ulrick* feirer 30-årsjubileum som lege på stedet. Meningen er at et maleri av ham skal avdekkes, men det hele går ikke som planlagt. Flere av de eldre legenes pasienter har blitt undersøkt av *Bugge*, som har oppdaget en rekke feilaktige diagnoser. Det hele kulminerer med direktør *Hoffmann*s datter *Sonja*. *Ullrick behandlet henne for en alvorlig hofteskade, men hun hadde faktisk en stoppenål i hælen.

Historien om stoppenålen vandrer fra munn til munn og festlighetene blir innstilt. Kort deretter hensykner *Ulrick*. *Bugge* og *Pallesen* beordrer operasjon. Ulrick vil overhodet ikke bli operert av dem, men tilkaller i stedet kvakksalversken madam *Anders*. Hun brygger en sterk drikk og gir ham varme omslag. Når *Bugge* og *Pallesen* kommer for å hente ham til operasjonen blir de meget overrasket: Han har fått meslinger. De tre blir enige om at en leges taushetsplikt vil komme vel til pass. Senere samme dag innfinner fylkesmannen seg og overrekker *Ulrick* en fortjenestemedalje i gull.

== Rolleliste ==
*[[Hans Bille]] – *Ulrick, doktor*
*[[Tryggve Larssen]] – *Pallsen, doktor*
*[[Jon Lennart Mjøen]] – *Kåre Bugge, doktor*
*[[Eva Lunde]] – *Rigmor, Ulricks datter*
*[[Erna Schøyen]] – *Klara, Ulricks hustru*
*[[Carl Struve]] - *Øyvind, Ulricks yngre bror*
*[[Folkmann Schaanning]] – *Pastor Reimers*
*[[Ellen Isefiær]] – *Fru Hoffmann*
*[[Thorleif Reiss]] – *Mørch, ingeniør*
*[[Einar Vaage]]* – *Ordfører*
*Jorunn Groth – Victoria, Mørchs datter*
*[[Erling Hanson]] – *Hoffmann, direktør*
*Kirsten Bødtker – *Sonja Hoffmann*
*[[Sofie Bernhoft]] – *Madam Anders*
*[[Oscar Amundsen]] – *Fylkesmannen*
*[[Haakon Arnold]] – *Antonsen*
*Ester Tellander – *Anna Antonsen*
*[[Oscar Egede-Nissen]] – *Jentoft*
*[[Thorleif Mikkelsen]] – *Knatten*
*Tulla Hauge – *Tjenestejente*
*[[Harald Aimarsen]] – *Urmakeren*
*[[Bjarne Bø]] – *Pedersen*
*[[Arthur Barking]] – *Byggmesteren*
*Lillemor Grimsgaard – *En kvinne*
*Bergljot Breistein – *En sykesøster''

## Referanser


## Eksterne lenker
*
A Ticket for Everyone: Busted Live

***A Ticket for Everyone*** er et livealbum av den engelske pop punkgruppa Busted. Den inneholder tolv låter som er spilt inn i Manchester under «A Present for everyone»-turnen, pluss studio versjonen av  «Thunderbirds Are Go!», som ikke tidligere hadde vært med på et album i Storbritannia. Albumet inneholder live versjoner av gruppas singler, samt en coverversjon av Undertones-låta «Teenage Kicks» og albumspor «That Thing You Do"». På de europeiske versjonene av albumene er «She Wants To Be Me» utelatt, på grunn av kontraktsforhold, og studio-versjonen av «Thunderbirds Are Go!», som det ble tidligere i 2004 nyutgivelse av «A Present For Everyone» i Europa.

## Bakgrunn
Bourne, Simpson og Willis ble utvidet med Chris Banks, Damon Wilson og Chris Leonard. Til BBC uttalte Adam Cumiskey at: «*Det levende element i dette albumet er litt trauste: det er ingen improvisasjon i sangene; de høres nøyaktig lik ut som singlene. Men med sin sprade og tillit... klarer å motstå å høres ut som en deltager i en kamp av bandene konkurranse*». I motsetning til sine de studioalbumene, *A Ticket for Everyone*, ble var dette albem bare en kort stund på hit-listene i Storbritannia. Busted ble oppløst bare to måneder etter utgivelsen. En medfølgende DVD med opptak fra  Manchester konserter ble utgitt med samme tittel. DVD fikk Platinum i Storbritannia.

## Sporliste
; A Ticket for Everyone CD
# «Air Hostess» (6:31)
# «That Thing You Do» (3:48)
# «What I Go to School For» (3:32)
# «She Wants to Be Me» (3:36)
# «3AM» (3:54)
# «Who's David?» (3:55)                                                                               
# «Thunderbirds Are Go» (3:15)
# «Teenage Kicks» (2:54)
# «You Said No» (3:17)
# «Year 3000» (3:55)
# «Sleeping with the Light On» (4:13)
# «Crashed the Wedding» (3:54)
# «Thunderbirds Are Go» (Studioversjon) (3:11)

; A Ticket for Everyone DVD
# Air Hostess
# That Thing You Do
# What I Go to School For
# She Wants to Be Me
# 3AM
# Why?
# Britney
# Who's David?
# Teenage Kicks
# Better Than This
# Where Is the Love?
# Fake
# Nerdy
# You Said No
# Year 3000
# Sleeping with the Light On
# Crashed the Wedding

## Referanser
Hallvard Birkeland

**Hallvard Birkeland** (født 29. mars 1950 i Vesterålen) er en norsk forfatter og lyriker, bosatt i Tromsø.

## Bibliografi
* *Livets sko(le)* – lyrikk, Nordnorsk forlag (2003)
* *Skål* – lyrikk, eget forlag (2003)
* *Skitboka* – lyrikk, eget forlag (2005)
* *Tredje odebok* – lyrikk, eget forlag (2019)

## Kilder
* Presentasjon av Hallvard Birkeland i Forfatterkatalogen på Forfattersentrums nettsider
Björk Bjarkadóttir

**Björk Bjarkadóttir** (født 6. oktober 1971) er en grafisk designer, kunstner, forfatter og illustratør av barne- og ungdomsbøker, bosatt i Oslo.

## Bibliografi
* *Gíri Stýri og skrýtni draumurinn*, tekst og illustrasjoner, barnebok, Mál og Menning (1999)
* *Gíri Stýri og veislan*, tekst og illustrasjoner, barnebok, Mál og Menning (2001)
* *Leyndarmáið hennar ömmu*, tekst og illustrasjoner, barnebok, Mál og Menning (2002)
* *Amma og þjófurinn á safninu*, tekst og illustrasjoner, barnebok, Mál og Menning (2003)
* *Amma fer í sumarfrí*, tekst og illustrasjoner, barnebok, Mál og Menning (2006)
* *Dísa á afmæli*, tekst og illustrasjoner, námsgagnastofnun Íslands (2006)
* *Mitt aller første atlas*, tekst og illustrasjoner, barne- og ungdomsbok, Kunnskapsforlaget (2007)
* *Min aller første ordbok*, tekst og illustrasjoner, barne- og ungdomsbok, Kunnskapsforlaget (2007)
* *Mitt aller første leksikon*, tekst og illustrasjoner, barne- og ungdomsbok, Kunnskapsforlaget (2007)
* *Mamma er best*, barnebok, tekst og illustrasjoner, Skald forlag (2008)
* *Pappa er best*, barnebok, tekst og illustrasjoner, Skald forlag (2008)
* *Amma og sjóræningjarnir*, tekst og illustrasjoner, Mál og Menning (2009)
* *Tullete Tolle og Ullster*, tekst og illustrasjoner, barnebok, Mangschou forlag, Grallarar í Gleðileit, Forlagið Publishing  (2010), 
* *Kom, la oss lage fest!*, tekst og illustrasjoner, barnebok, Samlaget . Komdu, höldum veislu! Forlagið Publishing (2011)
* *Skrimslid, litla systir min*, illustrasjoner og grafisk design, barnebok med forfatter Helga Arnalds, musikk av Eivør Palsdottir, Skrudda Forlag, Eivør Forlag (2013)
* *Your body is brilliant/awesome*, Illustrasjoner og grafisk design, barnebok med forfatter Sigrun Danielsdottir,J essica Kingsley Publishers. *Kroppurinn er kraftaverk*, Forlagid Publishing, (2014)
* *Alda*, Illustrasjoner og grafisk design, barnebok med forfatter Ranvør Isholm, Bókadeild Føroya Lærarafelags (2014)

## Kilder
* Presentasjon av Björk Bjarkadóttir i Forfatterkatalogen på Forfattersentrums nettsider
Morten Bjerga

**Morten Bjerga** (født 1960) er en norsk forfatter, bosatt i Sandnes. Han jobbet som lektor ved Sandnes videregående skole.

## Bibliografi
* *Karmelbevegelsens ekklesiologi*, hovedoppgave i kristendomskunnskap - Norsk Lærerakademi, Bergen (1988)
**Fyrtårnet*, roman, Samlaget (1999)
* *Lars O. Bru og havet*, roman, Samlaget (2017)
* *Dødevegen. El camino de los muertos*, roman, Samlaget (2019)

## Referanser


## Eksterne lenker
*Digitaliserte bøker av Morten Bjerga i Nasjonalbiblioteket
Astrid Bjønnes

**Astrid Bjønnes** (født 1952) er en norsk forfatter.

## Bibliografi
* *Under isen*, roman, Cappelen (1987)

## Kilder
* Presentasjon av Astrid Bjønnes i Forfatterkatalogen på Forfattersentrums nettsider